Ձախում մանրացված բրինձն է, աջում՝ ամբողջական բրինձ
**Մանրացված բրինձ** ինչպես նաև՝ **բրնձի մանրաձավար**, կազմված է բրնձի հատիկների խառնուրդից։ Մանրացվել են հավաքման, չորացման, փոխադրման կամ հետագա մշակման ժամանակ։ Մանրացված բրինձը փաստացի իրենից ներկայացնում է բրնձի նույն հատիկները, բայց մասերի բաժանված, և հարմար է օգտագործման համար և ունի այն սննդային հատկությունները, ինչպես և սովորական բրնձի հատիկները։

Արտադրություն
-------------

Մանրացված բրինձ ամբողջական բրնձի արտադրության մեջ հարակից արտադրանք է և դրա արտադրության փուլերը չեն տարբերվում ամբողջական բրնձի արտադրությունից։ Մեխանիկական անջատիչները առանձնացնում են կոտրված հատիկները ամբողջականներից և դասավորում դրանք ըստ չափերի։ Մանրաձավարի գույնը կախված է նրանից, թե մշակման որ փուլում է բրինձը մանրացվել։ Եթե հատիկները մանրացվել են կճեպի շերտազատման ժամանակ, ապա մանրացված բրինձը շագանակագույն է, իսկ եթե հղկման, ապա՝ սպիտակ։ Բրնձի ցանքերի մշակումից հետո միայն 50% ամբողջական բրինձ է լինում, մոտ 16%-ը լինում է կտրտված բրինձ, 20%՝ կեղև, 14%՝ թեփ։ Աֆրիկյան բրնձի հատիկները ավելի փխրուն են, ինչը մեծացնում է փխրված բրնձի տոկոսը։

Որոշ երկրներում մանրացված բրինձը նախընտրելի է ամբողջականից, այդ իսկ պատճառով ներվուծվող ամբողջական բրինձը ենթարկվում է մանրացման։

Օգտագործում
-----------

Վիետնամական կոմ տամ՝ խոզի մսի կտորները մանրացված բրնձով
Մանրացված բրինձի մի մասը խառնվում է ամբողջական հատիկներին՝ դրանով իսկ նվազեցնելով որակը և գինը։ Մեծ մասը մանրացված բրինձը օգտագործվում է առանձին։

### Սնունդ

Տարբեր չափերի և ձևերի պատճառով մանրացված բրնձի հատիկներն ավելի փափուկ են ամբողջական բրնձի համեմատ և ավելի հեշտ են կլանում համերն ու բույրերը։ Այն պատրաստվում է ավելի արագ, պահանջում է ավելի քիչ էներգիա և հարմար է հեղուկ ու մածուցիկ կաթի շիլաներ, պուդինգներ, ապուր-պյուրե, կոտլետներ պատրաստելու համար։

Մանրացված բրինձը ամբողջականից էժան է և այդ պատճառով ավելի աղքատ երկրներում նախընտրում են դա։ Այն նաև օտագործվում է տարբեր բաղադրատոմսերում, ընդ որում որոշ գրքերում նկարագրվում է, թե ինչպես պետք է փշրել ամբողջական բրինձը, որպեսզի ստանալ ցանկալի տեսք, կամ հեշտացնել սննդի պատրաստման ժամանակը։ Թաիլանդում մանրացված բրնձի արտահանման պահանջարկը հավասար է միջին որակի ամբողջական բրնձի պահանջարկին։

Մանրացված բրինձը Արևմտյան Աֆրիկայի (աֆրիկական բրինձն ավելի փխրուն է), Թաիլանդի, Բանգլադեշի և Հարավարևելյան Ասիայի այլ երկրների տեղական խոհանոցի մասն է կազմում։ Վիետնամում տարածված է խոզի մսով բրնձի ուտեստը (կոմ տամ, վիետ․՝ cơm tấm, բառացիորեն նշանակում է «ջարդած բրինձ»)։ Սենեգալյան *thieboudienne* ուտեստը հաճախ պատրաստվում է մանրացված բրնձով։ Հարավային Կարոլինայում մանրացված բրինձն անգլերեն անվանում են *rice grist* կամ *middlings*)։ Բանգլադեշում նման բրինձը կոչվում են *khood* կամ *khud*։ Որպես կանոն այն համեմվում է պղպեղով, սխտորով և մանանեխի յուղով։ Այն մատուցվում է որպես առանձին ուտեստ կամ էլ որպես խավարտ։

### Արտադրություն

Մանրացված բրինձը աղում են ալյուրի մեջ, ինչպես նաև օգտագործվում է օսլայի պատրաստման մեջ։ Մանրաձավարի մի մասն օգտագործվում է գարեջրագործության, կենդանիների կերերի արտադրության, անասնակերերի և ակվակուլտուրաների մեջ։

Ծանոթագրություններ
------------------

1. ↑  *K. R. Bhattacharya, Syed Zakiuddin Ali* An Introduction to Rice-grain Technology. — CRC Press, 2015-12-16. — 304 с. — ISBN 9789380308104
2. 1 2 3  *Bor S. Luh* Rice, Volume 2: Utilization. — Springer Science & Business Media, 1991-02-28. — 440 с. — ISBN 9780442004859
3. 1 2  *International Rice Research Institute* Rice Grain Quality and Marketing: Papers Presented at the International Rice Research Conference, 1-5 June 1985. — Int. Rice Res. Inst. 1985. — 73 с. — ISBN 9789711041496
4. 1 2  *Marco C. S. Wopereis, David E. Johnson, Nourollah Ahmadi, Eric Tollens, Abdulai Jalloh* Realizing Africa's Rice Promise. — CABI, 2013-10-16. — 485 с. — ISBN 9781845938123
5. ↑  *Heinz Duthel* Discover Entdecke Découvrir Ab in die Dominikanische Republik: Auswandern nach Hispaniola! Wie Du Deinen Traum leben kannst, findest Du hier. — neobooks, 2018-06-10. — 588 с. — ISBN 9783742734884
6. ↑  "Publication : USDA ARS". www.ars.usda.gov. Retrieved 2019 թ․ մարտի 21.
7. ↑  *Manoranjan Byapari, Sipra Mukherjee (Translator)* Interrogating My Chandal Life: An Autobiography of a Dalit. — SAGE Publishing India, 2017-12-25. — 383 с. — ISBN 9789381345313
8. ↑  *Janet Chrzan, John Brett* Research Methods for Anthropological Studies of Food and Nutrition. — Berghahn Books, 2017-02-01. — 795 с. — ISBN 9781785333644
9. ↑  *Edward Smith* Die Nahrungsmittel: Feste Nahrungsmittel aus dem Thier- und Pflanzenreich. Erster Theil. — Brockhaus, 1874. — 292 с.
10. ↑  Белокурова Е.С. "Использование отечественных сырьевых ресурсов для производства светлого пива". cyberleninka.ru. Retrieved 2019 թ․ մարտի 21.
11. ↑  "Kontroverse um Bruchreis". www.schweizerbauer.ch. Արխիվացված է the original 2019 թ․ մարտի 21-ին. Retrieved 2019 թ․ մարտի 21.
12. ↑  "Broken rice and polished rice | Feedipedia". www.feedipedia.org. Retrieved 2019 թ․ մարտի 21.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 2777580462 |

 |